CELEX: 62016CN0265
Language: bg
Date: 2016-05-12 00:00:00
Title: Дело C-265/16: Преюдициално запитване от Tribunale ordinario di Torino (Италия), постъпило на 12 май 2016 г. — VCAST Limited/R.T.I. SpA

25.7.2016   
            
            
               BG
            
            
               Официален вестник на Европейския съюз
            
            
               C 270/30
            
         Преюдициално запитване от Tribunale ordinario di Torino (Италия), постъпило на 12 май 2016 г. — VCAST Limited/R.T.I. SpA
   (Дело C-265/16)
   (2016/C 270/34)
   Език на производството: италиански
   
      Запитваща юрисдикция
   
   Tribunale ordinario di Torino
   
      Страни в главното производство
   
   
      Ищец: VCAST Limited
   
      Ответник: R.T.I. SpA
   
      Преюдициални въпроси
   
   
               1)
            
            
               Съвместима ли е с общностното правото — по-специално с член 5, параграф 2, буква б) от Директива 2001/29/ЕО на Европейския парламент и на Съвета от 22 май 2001 година относно хармонизирането на някои аспекти на авторското право и сродните му права в информационното общество (1) (както и с Директива 2000/31/ЕО на Европейския парламент и на Съвета от 8 юни 2000 година за някои правни аспекти на услугите на информационното общество и по-специално на електронната търговия (2), на вътрешния пазар, и с Учредителния договор) национална правна уредба, която не допуска търговците да предоставят на физическите лица услуги, представляващи копиране от разстояние за лично ползване на произведения, защитени от авторското право чрез т.нар. cloud computing, при активно участие на търговеца при копирането, без разрешение от носителя на правата?
            
         
               2)
            
            
               Съвместима ли е с общностното право — по-специално с член 5, параграф 2, буква б) от Директива 2001/29/ЕО на Европейския парламент и на Съвета от 22 май 2001 година относно хармонизирането на някои аспекти на авторското право и сродните му права в информационното общество (както и с Директива 2000/31/ЕО на Европейския парламент и на Съвета от 8 юни 2000 година за някои правни аспекти на услугите на информационното общество и по-специално на електронната търговия на вътрешния пазар, и с Учредителния договор) национална правна уредба, която допуска търговците да предоставят на физическите лица услуги, представляващи копиране от разстояние за лично ползване на произведения, защитени от авторското право, чрез т.нар. cloud computing, при активно участие на търговеца при копирането, дори без разрешение от носителя на правата, срещу заплащане на фиксирано обезщетение в полза на последния, като дейността им е подложена на задължителен лицензионен режим?
            
         
      (1)  ОВ L 167, стр. 10.
   
      (2)  Директива 2000/31/ЕО на Европейския парламент и на Съвета от 8 юни 2000 година за някои правни аспекти на услугите на информационното общество, и по-специално на електронната търговия на вътрешния пазар (Директива за електронната търговия) (ОВ L 178, стр. 1; Специално издание на български език, 2007 г., глава 13, том 29, стр. 257).